ai4bharat/Pralekha huggingface dataset:
புவி அறிவியல் அமைச்சகம்
மிகவும் தீவிரமடைந்துள்ள ஃபானி புயல் கோபால்பூர் மற்றும் சந்த்பலி பகுதிகளுக்கு இடையேயான ஒடிசா கடற்கரையில் மே 3-அன்று மதியம் கரையை கடக்கக்கூடும்
வங்காள விரிகுடாவில் ஃபானி புயல் மிகவும் தீவிரமடைந்துள்ளதை அடுத்து ஒடிசா, மேற்கு வங்காளம், ஆந்திரப் பிரதேசத்தில் உள்ள ஸ்ரீகாகுளம், விஜயநகரம் மற்றும் விசாகப்பட்டினம் ஆகிய இடங்களில் புயல் எச்சரிக்கை விடுக்கப்பட்டுள்ளது.
இந்தப் புயல் அடுத்த 12 மணி நேரத்தில் மிகவும் தீவிரமடைந்து வடக்கு புறமாக திரும்பி, கோபால்பூர் மற்றும் சந்த்பலி பகுதிகளுக்கு இடையேயான ஒடிசா கடற்கரையில் மே 3-அன்று மதியம் கரையை கடக்கக் கூடும்.
வட ஆந்திரப் பிரதேசத்தில் உள்ள ஸ்ரீகாகுளம், விஜயநகரம் மற்றும் விசாகப்பட்டினம் ஆகிய இடங்களில் நாளை மிகவும் கனமான மழை பெய்யக்கூடும். மே 3 ஆம் தேதி இப்பகுதிகளில் உள்ள கடற்கரைகளில் பலத்த அல்லது மிகவும் பலத்த மழை பெய்யக்கூடும்.
ஒடிசாவில் உள்ள கடற்கரைப் பகுதிகளில் நாளை பலத்த அல்லது மிகவும் பலத்த மழை பெய்யக்கூடும். ஒடிசாவில் உள்ள கடற்கரைப் பகுதி மற்றும் அதன் சுற்றியுள்ள பகுதிகளில் 3 ஆம் தேதியும் பலத்த அல்லது மிகவும் பலத்த மழை பெய்யக்கூடும். அதேபோல் 4-ஆம் தேதியும் ஒடிசா பலத்த மழை பெய்யக்கூடும்.
மேற்கு வங்காள கடற்கரைப் பகுதி மற்றும் அதனைச் சுற்றியுள்ள பகுதிகளில் 3 ஆம் தேதி பலத்த அல்லது மிகவும் பலத்த மழை பெய்யக்கூடும். அதேபோல், 4-ஆம் தேதி மேற்கு வங்காளத்தில் கங்கை கரையோரம் உள்ள பகுதிகளில் பலத்த மழையும் மற்றும் மேற்கு வங்காளம், சிக்கிமில் உள்ள இமய மலைப் பகுதிகளில் மிகவும் பலத்த மழையும் பெய்யக்கூடும்.
அருணாச்சலப் பிரதேசம், அசாம் மற்றும் மேகாலயாவில் உள்ள சில பகுதிகளில் 4 மற்றும் 5 ஆம் தேதிகளில் மிக பலத்த மழை பெய்யக்கூடும்.
அடுத்த 24 மணி நேரத்தில் வட தமிழகம், புதுச்சேரி மற்றும் தென் ஆந்திரப் பிரதேச கடற்கரைப் பகுதிகளில் மணிக்கு 180-190 கி.மீ வேகத்தில் பலத்த காற்று வீசக்கூடும்.
தமிழக கடற்கரை, குமரி கடற்கரை, மன்னார் வளைகுடா மற்றும் கேரளா பகுதிகளில் அடுத்த 12 மணி நேரத்தில், மணிக்கு 50 கி.மீ வேகம் வரை பலத்த காற்று வீசக்கூடும்.
வட ஆந்திரப் பிரதேசம், ஒடிசா மற்றும் மேற்கு வங்காளப் பகுதிகளில் 2 ஆம் தேதியன்று மணிக்கு 60 கி.மீ வேகத்தில் காற்று வீசத் தொடங்கி 3 ஆம் தேதியன்று மணிக்கு 200 கி.மீ வேகம் என்ற அளவில் வலுவடையக்கூடும். அதற்குப் பிறகு 12 மணி நேரத்தில் இந்த காற்றின் வேகம் குறையக் கூடும்.
தமிழகம், புதுச்சேரி மற்றும் தெற்கு ஆந்திரப் பிரதேச கடற்கரைப்பகுதிகளில் 1 ஆம் தேதி முதல் 3 ஆம் தேதி வரையிலும், வங்காள விரிகுடாவின் வட மேற்குப் பகுதிகள், ஒடிசா மற்றும் மேற்கு வங்காளப் பகுதிகளில் 2 ஆம் தேதி முதல் 4 ஆம் தேதி வரை கடல் மிகவும் கொந்தளிப்பாக இருக்கும்.
இதனை அடுத்து, அடுத்த 12 மணி நேரத்திற்கு வங்காள விரிகுடாவின் தென் மேற்கு மற்றும் தென் கிழக்கு பகுதிகளிலும், வங்காள விரிகுடாவின் மத்திய மேற்குப் பகுதி, புதுச்சேரி வடதமிழ்நாடு மற்றும் தென் ஆந்திரப் பிரதேசத்திலும் மீனவர்கள் கடலுக்குச் செல்ல வேண்டாம் என்று அறிவுறுத்தப்பட்டுள்ளனர்.
அதே போல், வங்காள விரிகுடாவின் மத்திய மேற்கு பகுதிகள், வட ஆந்திரப் பிரதேச கடற்கரையில் உள்ள பகுதிகளில் 1 ஆம் தேதி முதல் 3 ஆம் தேதி வரையும், வங்காள விரிகுடாவின் தென்மேற்கு மற்றும் அதை ஒட்டியுள்ள மேற்கு மத்திய பகுதிகள் மற்றும் ஒடிசா மற்றும் மேற்கு வங்காள கடற்கரைப் பகுதிகளில் 2 ஆம் தேதி முதல் 4 ஆம் தேதி வரை மீனவர்கள் கடலுக்குச் செல்ல வேண்டாம் என்று அறிவுறுத்தப்பட்டுள்ளனர்.
(Visitor Counter : 385
உள்துறை அமைச்சகம்
இந்தியா-உஸ்பெகிஸ்தான் நாடுகள் இடையே அமைப்பு ரீதியிலான குற்றங்கள் மற்றும் சர்வதேச தீவிரவாதத்தை ஒடுக்குவதற்கான ஒத்துழைப்பு குறித்த ஒப்பந்தத்திற்கு மத்திய அமைச்சரவை பின்னேற்பு ஒப்புதல்
பிரதமர் திரு.நரேந்திர மோடி தலைமையிலான மத்திய அமைச்சரவை, இந்தியாவின் உள்துறை அமைச்சகம் மற்றும் உஸ்பெகிஸ்தான் நாட்டின் உள்துறை அமைச்சகத்திற்கும் இடையிலான அமைப்பு ரீதியிலான குற்றங்கள் மற்றும் சர்வதேச பயங்கரவாதத்தை ஒடுக்குவதற்கான ஒப்பந்தத்திற்கு, இன்று பின்னேற்பு ஒப்புதல் வழங்கியது. உஸ்பெகிஸ்தானின் உள்துறை அமைச்சர் இந்தியாவுக்கு வருகை தந்தபோது புதுதில்லியில் நவம்பர் 20-ந் தேதி 2019 ஆம் ஆண்டில் இந்த ஒப்பந்தம் கையெழுத்தானது.
தீவிரவாதம் தொடர்பான குற்றங்களைத் தடுக்கவும், ஒடுக்கவும் அதற்கு நிதி வழங்குவதை தடுப்பதற்கான நடவடிக்கைகளை திறமையாக மேம்படுத்துவதை இந்த ஒப்பந்தம் நோக்கமாக கொண்டுள்ளது. மேலும் இரு நாடுகளுக்கு இடையே புலனாய்வு அதிகாரிகள் மற்றும் சட்ட அமலாக்க முகமைகளுக்கு இடையே ஒத்துழைப்புக்கான கட்டமைப்பை மேம்படுத்தவும் தேசிய மற்றும் சர்வதேசப் பொறுப்புகளின் அடிப்படையில் இது வகை செய்கிறது.
பிரதமர் அலுவலகம்
தெலுங்கானா விபத்தில் உயிரிழந்தவர்களுக்கு பிரதமர் இரங்கல்
பலியானோரின் குடும்பங்களுக்கு பிரதமரின் தேசிய நிவாரண நிதியிலிருந்து கருணைத் தொகை அறிவிப்பு
தெலுங்கானா மாநிலம் காமரெட்டி மாவட்டத்தில் ஏற்பட்ட விபத்தில் உயிரிழந்தவர்களுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார். இந்த விபத்தில் பலியானோரின் குடும்பங்களுக்கு திரு மோடி, பிரதமரின் தேசிய நிவாரண நிதியிலிருந்து கருணைத் தொகை அறிவித்துள்ளார்.
இது தொடர்பாக பிரதமர் அலுவலகம் பதிவிட்டுள்ள ட்விட்டர் செய்தியில் கூறியிருப்பதாவது:
“தெலுங்கானா மாநிலம், கமாரெட்டி மாவட்டத்தில் நடந்த விபத்தில் ஏற்பட்டுள்ள உயிர் இழப்புகள் வேதனை அளிக்கிறது. இந்த விபத்தில் பலியானோரின் குடும்பத்தினருக்கு அனுதாபங்கள் மற்றும் காயமடைந்தவர்களுக்கு பிரார்த்தனைகள். உயிரிழந்தோரின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ. 2 லட்சம் வழங்கப்படும். அதேபோல் காயமடைந்தவர்களுக்கு தலா ரூ. 50,000 வழங்கப்படும்: பிரதமர் மோடி”
எரிசக்தி அமைச்சகம்
“முன்னோடி பசுமை ஹைட்ரஜன் தொழில்நுட்ப” மேம்பாடு தொடர்பாக தேசிய நீர்மின் கழகம் புரிந்துணர்வு ஒப்பந்தத்தில் கையெழுத்திட்டுள்ளது
லடாக் யூனியன் பிரதேசத்தின் லே மற்றும் கார்கில் மாவட்டங்களில் உள்ள மின்துறையில் கார்பன் பயன்பாட்டை குறைப்பது என்ற நாட்டின் உறுதிப்பாட்டிற்கேற்ப, “முன்னோடி பசுமை ஹைட்ரஜன் தொழில்நுட்ப” மேம்பாடு தொடர்பாக தேசிய நீர்மின் கழகம் இரண்டு புரிந்துணர்வு ஒப்பந்தங்களில் கையெழுத்திட்டுள்ளது. இந்த புரிந்துணர்வு ஒப்பந்தங்கள், லடாக் யூனியன் பிரதேச துணை நிலை ஆளுநர் திரு.ஆர்.கே.மாத்தூர் முன்னிலையில் கையெழுத்திடப்பட்டன.
லே மாவட்டத்திற்கான புரிந்துணர்வு ஒப்பந்தத்தின்படி, அங்குள்ள தேசிய நீர்மின் கழக விருந்தினர் இல்லத்தின் மின்சார தேவையை பூர்த்தி செய்ய, ஹைட்ரஜன் உற்பத்தி உள்ளிட்ட ஹைட்ரஜன் செல் அடிப்படையிலான மைக்ரோ கிரிட் உருவாக்கப்படும். கார்கில் மாவட்டத்திற்கான ஒப்பந்தத்தின்படி, ஹைட்ரஜன் உற்பத்தியை வணிக ரீதியாக அதிகளவில் மேற்கொண்டு லடாக் பிராந்தியத்திற்கு தேவைப்படும் ஹைட்ரஜன் உற்பத்தி செய்யப்படும்.
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1841750
பாதுகாப்பு அமைச்சகம்
கார்வார் கடற்படை தளம் மற்றும் விமானம் தாங்கி போர்க்கப்பலான ஐ.என்.எஸ் விக்ரமாதித்யாவை முப்படைகளின் தலைமை தளபதி பார்வையிட்டார்
கார்வாரில் உள்ள கடற்படை தளம் மற்றும் விமானம் தாங்கி போர்க்கப்பலான ஐ.என்.எஸ் விக்ரமாதித்யா ஆகியவற்றை முப்படைகளின் தலைமை தளபதி  அனில் சவுகான் நேற்று பார்வையிட்டார். கடற்படைத் தளத்தில் முக்கியமான உள்கட்டமைப்பு, தங்குமிடம் மற்றும் பிற முன்முயற்சிகளின் முன்னேற்றத்தை அவர் மதிப்பீடு செய்தார்.
கார்வார் கடற்படைப் பகுதி மற்றும் சீபேர்ட் திட்ட மூத்த அதிகாரிகளுடன் முப்படைகளின் தலைமை தளபதி ஆலோசனை மேற்கொண்டார். முன்னோக்கிய சிந்தனை மற்றும் தகவமைக்கக்கூடிய ஒன்றாக தளத்தை நிறுவுவதன் முக்கியத்துவத்தை அவர் சுட்டிக்காட்டினார்.
அதிகரித்துவரும் வரும் பாதுகாப்பு தொடர்பான பிரச்னைகளை பொருத்தமான எதிர்கொள்ளும் திறனுடன் எதிர்கால சவால்களுக்கு அதன் தயார்நிலையை உறுதி செய்ய வேண்டும் என்றும் அறிவுறுத்தினார்.
விவசாயத்துறை அமைச்சகம்
2020-21-இல் ராஷ்ட்ரீய கிருஷி விகாஸ் யோஜனா-வின் புதுமை மற்றும் விவசாயத் தொழில் முனைவோர் திட்டத்தின் கீழ் ஸ்டார்ட் அப் -களுக்கு மத்திய விவசாய அமைச்சகம் நிதியுதவி
விவசாயத் துறைக்கு மத்திய அரசு உயர் முன்னுரிமை அளித்து வருகிறது. விவசாயிகளின் வருவாயை உயர்த்த நேரடியாகவும், மறைமுகமாகவும் வாய்ப்புகளை வழங்குவதன் மூலம், இளைஞர்களுக்கு வேலைவாய்ப்பை அளிக்கும் வகையில், ஸ்டார்ட் அப் –கள் ஊக்குவிக்கப்படுகின்றன. ராஷ்ட்ரீய கிருஷி விகாஸ் யோஜனாவின் கீழ், ஒரு அம்சமாக, புதுமை மற்றும் விவசாயத் தொழில்முனைவோர் மேம்பாட்டுத் திட்டம் தொடங்கப்பட்டது. விவசாயத்தை அடிப்படையாகக் கொண்ட தொழில்களைத் தொடங்கவும், அதில் புதுமையைப் புகுத்தவும், நிதியுதவி வழங்குவதுடன், சுற்றுச்சூழலைப் பாதுக்காக்கவும் முயற்சி மேற்கொள்ளப்படும். விவசாய–நடைமுறைப்படுத்துதல், செயற்கை நுண்ணறிவு, டிஜிட்டல் விவசாயம், பண்ணை எந்திரமாக்கல், கழிவிலிருந்து செல்வம், பால் தொழில், மீன் வளம் உள்ளிட்ட பல்வேறு பிரிவுகளில் இந்த ஸ்டார்ட் அப் முயற்சிகள் இருக்கும்.
விவசாயக் கூட்டுறவு மற்றும் விவசாயிகள் நலத்துறை சிறப்பான மையங்களாக 5 அறிவுசார் பங்குதாரர்களைத் தேர்வு செய்துள்ளது. அவை வருமாறு;
1. தேசிய விவசாய விரிவாக்க மேலாண்மை நிறுவனம் , ஐதராபாத்,
2. தேசிய விவசாய சந்தைப்படுத்துதல் நிறுவனம் , ஜெய்ப்பூர்,
3. இந்திய விவசாய ஆராய்ச்சி நிறுவனம் , புசா,,புதுதில்லி,
4. விவசாய அறிவியல் பல்கலைக்கழகம், தார்வாட், கர்நாடகா
5. அசாம் விவசாயப் பல்கலைக்கழகம், ஜோர்காட், அசாம்
நாடு முழுவதிலும் இருந்து 24 RKVY-RAFTAAR என்னும் விவசாயத்தொழில் நிறுவனங்களும் நியமிக்கப்பட்டுள்ளன.
இந்தத்திட்டத்தின் அம்சங்கள் வருமாறு;
• விவசாயத்தொழில் நோக்குநிலை- 2 மாத காலம், மாதாந்திர உதவித்தொகை ரூ.10,000. நிதி, தொழில்நுட்பம், ஐபி பிரச்சினைகளில் வழிகாட்டல் வசதி.
• R-ABI Incubatees -இன் விதைப்பு அளவிலான நிதியுதவி- ரூ.25 லட்சம் வரை நிதி 
• ஐடியா/விதைப்புக்கு முந்தைய கால வேளாண் முனைவோர் நிதி - ரூ.5 லட்சம் வரை நிதி 
நிறுவனங்கள் தங்கள் திட்டங்களுக்கான விண்ணப்பங்களைப் பெறுவதற்கு அழைப்பு விடுத்துள்ளன. கடுமையான தேர்வு நடைமுறைகளின் மூலம், 2 மாதப் பயிற்சிக்கான தேர்வு செய்வது பல்வேறு மட்டங்களில் நடைபெறும். மானிய உதவியுடன் நிதி உதவி பெறப்போகும் ஸ்டார்ட் அப்–கள் இறுதிப்பட்டியல் வெளியிடப்படும். தொழில்நுட்பம், நிதி, அறிவுசார் சொத்துரிமை, சட்டபூர்வமான விஷயங்கள் குறித்து பயிற்சி வழங்கப்படுகிறது. ஸ்டார்ட் அப் –களுக்கான வழிகாட்டல், அவர்களது சாதனைகள், மூலம் அளிக்கப்படும். கால வரம்பு இத்திட்டத்தின் ஒரு பகுதியாகும்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொவிட் சிகிச்சை பெறுபவர்களின் எண்ணிக்கை மொத்த உயிரிழப்புகளைவிடக் குறைவு
இந்தியாவில் கொவிட் சிகிச்சை பெறுபவர்களின் எண்ணிக்கை தொடர்ந்து குறைகிறது.
கொவிட் சிகிச்சை பெறுபவர்களின் மொத்த எண்ணிக்கை இன்று 1.51 லட்சமாக  குறைந்தது. இது இன்று வரை பதிவான மொத்த உயிரிழப்புகளைவிட  குறைவு. கொவிட் சிகிச்சை பெறுபவர்களின் எண்ணிக்கை, மொத்த பாதிப்பில் 1.40 சதவீதமாக உள்ளது.
இந்தியாவின் தினசரி தொற்று பாதிப்பு குறைந்து வருகிறது. கடந்த 24 மணி நேரத்தில் 12, 408 பேருக்கு புதிதாக தொற்று ஏற்பட்டுள்ளது.
2021 பிப்ரவரி 5ம் தேதி காலை 8 மணிவரை சுமார் 50 லட்சம் பேருக்கு  கொவிட் தடுப்பூசி போடப்பட்டுள்ளது. தமிழகத்தில் 1,45,928 பேருக்கும், புதுச்சேரியில் 3,222 பேருக்கும் தடுப்பூசி போடப்பட்டுள்ளது.
கடந்த 24 மணி நேரத்தில், 5,09,893 பேருக்கு தடுப்பூசி போடப்பட்டுள்ளது.
இது வரை 1.04 கோடி பேர்  குணமடைந்துள்ளனர். கடந்த 24 மணி நேரத்தில் 15,853 பேர் குணமடைந்துள்ளனர். குணமடைந்தோர் வீதம் 97.16 சதவீமாக அதிகரித்துள்ளது.
கடந்த 24 மணி நேரத்தில், 120 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1695415
குடியரசுத் துணைத் தலைவர் செயலகம்
சுற்றுச்சூழலைப் பாதுகாக்க மக்கள் இயக்கம் தொடங்க குடியரசு துணைத் தலைவர் அழைப்பு
பருவநிலை மாற்றத்தால் ஏற்படக்கூடிய பாதிப்புகளைக் குறைக்க, உரிய கொள்கைகளுடன், மக்கள் ‘கூட்டு நடவடிக்கை‘ மேற்கொள்ள வேண்டுமென குடியரசு துணைத்தலைவர் திரு.எம்.வெங்கய்யா நாயுடு வலியுறுத்தியுள்ளார். “புவி வெப்பமாதல் அளவை 1.5◦சென்டிகிரேட் அளவுக்கு குறைக்க, பெரிய அளவிலான நடைமுறை மாற்றங்களுடன், நுண்ணிய அளவிலான வாழ்வியல் மாற்றங்களை ஏற்படுத்தவும் முயற்சிப்பது அவசியம் என்றும் சுற்றுச்சூழலைப் பாதுகாக்க மக்கள் இயக்கமும் தொடங்கப்பட வேண்டும்“ என்றும் அவர் குறிப்பிட்டார்.
பல்லுயிரினக் குறைவு மற்றும் மோசமான பாதிப்பை ஏற்படுத்தக் கூடிய பெரும் சம்பவங்கள் அதிகரித்து வருவதைத் தடுக்கவும், ஆத்ம பரிசோதனை செய்வதுடன், உறுதியான நடவடிக்கைகள் எடுக்கப்பட வேண்டுமென்று குறிப்பிட்ட திரு.நாயுடு, “பூமியைப் பாதுகாப்பது பற்றி ஆராய்ந்து விவாதிப்பது அரசின் கடமை மட்டுமல்ல, மாறாக ஒவ்வொரு குடிமகன் மற்றும் மனிதர்களின் கடமை“ என்றும் கூறினார்.
மொகாலியில் உள்ள சண்டிகர் பல்கலைகழகத்தில், சுற்றுச்சூழல் பன்மை மற்றும் சுற்றுச்சூழல் சட்டவியல் பற்றிய சர்வதேச மாநாட்டைத் தொடங்கி வைத்துப் பேசிய திரு.நாயுடு, பருவநிலை மாற்றத்தைக் கட்டுப்படுத்துவதற்கான செயல்பாடுகளில், இந்தியா உலகிலேயே எப்போதும் முன்னணியில் இருப்பதாகக் கூறினார். கிளாஸ்கோ பருவநிலை மாநாட்டில் பிரதமர் திரு.நரேந்திரமோடி உறுதியளித்தபடி, இந்தியாவிற்கான இலக்குகளை எட்ட நாடு உறுதி பூண்டிருப்பதையும் அவர் சுட்டிக்காட்டினார்.
இந்தியக் கலாச்சாரம், இயற்கையை எப்போதும் போற்றி வணங்கி வருவதையும் அவர் சுட்டிக்காட்டினார்.
சுற்றுச்சூழல் தொடர்பான சட்டங்களை நேர்மையான முறையில் நடைமுறைப்படுத்துவதோடு, சட்டத்தை மீறுவோர் மீது கடுமையான நடவடிக்கை எடுப்பது அவசியம் என்றும் குடியரசு துணைத்தலைவர் வலியுறுத்தினார். இதற்கேற்ப, மாசுக் கட்டுப்பாட்டு வாரியங்கள் மற்றும் உள்ளாட்சி அமைப்புகளுக்கு உரிய அதிகாரம் அளிக்கப்பட வேண்டும் எனவும் அவர் தெரிவித்தார்.
முற்காலத்தில், கிராமப்புற மக்கள் ஒன்றினைந்து, தங்களுக்கு அருகேயுள்ள வனப்பகுதிகளை பாதுகாத்தல் மற்றும் குளம், குட்டைகள், கால்வாய்களை புனரமைத்ததையும் திரு.நாயுடு நினைவுகூர்ந்தார். “மக்களிடையே மன மாற்றத்தை ஏற்படுத்துவது தான் தற்போதைய தேவை. சுற்றுச்சூழல் பாதுகாப்பு மக்கள் இயக்கமாக மாறாவிட்டால், நமது எதிர்காலம் கேள்விக்குறியாகிவிடும்“ என்றும் அவர் தெரிவித்தார்.
தேசிய பசுமைத் தீர்ப்பாயத்தின் பங்களிப்பை வெகுவாகப் பாராட்டிய திரு.நாயுடு, அதிக அளவிலான வழக்கறிஞர்களுக்கு சுற்றுச்சூழல் சட்டங்களில் உரிய பயிற்சியளிப்பது உடனடித் தேவை என்றும் கூறினார்.
சுற்றுச்சூழல் சார்ந்த வழக்குகளுக்கு விரைந்து தீர்வுகாண ஏதுவாக, கூடுதலாக சிறப்பு நீதிமன்றங்களை அமைப்பதுடன், மக்களிடையே சுற்றுச்சூழல் நீதியை ஏற்படுத்துமாறும் அவர் கேட்டுக் கொண்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் : https://www.pib.gov.in/PressReleasePage.aspx?PRID=1823487
வணிகம் மற்றும் தொழில்துறை அமைச்சகம்
உத்தராகண்டிலிருந்து துபாய்க்கு முதல் முறையாக காய்கறிகள் ஏற்றுமதி
உத்தராகண்டிலிருந்து துபாய்க்கு முதல் முறையாக இன்று காய்கறிகள் ஏற்றுமதி செய்யப்பட்டன. ஹரித்துவார் விவசாயிகளிடமிருந்து கொள்முதல் செய்யப்பட்ட வெண்டைக்காய், பாகற்காய், பேரிக்காய், கருவேப்பிலை ஆகியவை துபாய்க்கு இன்று ஏற்றுமதி செய்யப்பட்டது.
உத்தராகண்ட்டில் உற்பத்தி செய்யப்பட்ட தினை வகைகள் கடந்த மே மாதம் டென்மார்க்குக்கு ஏற்றுமதி செய்யப்பட்டது. இங்கிருந்து வேளாண் பொருட்களை ஏற்றுமதி செய்யும் கட்டமைப்பை வலுப்படுத்துவதில் விவசாயப் பொருட்கள் மற்றும் பதப்படுத்தப்பட்ட உணவு பொருட்கள் ஏற்றுமதி வளர்ச்சி ஆணையம் தொடர்ந்து கவனம் செலுத்துகிறது.
2020-21ம் ஆண்டில், இந்தியா ரூ.11,019 கோடிக்கு பழங்கள் மற்றும் காய்கறிகளை ஏற்றுமதி செய்தது. அதற்கு முந்தைய ஆண்டில் இது ரூ.10,114 கோடியாக இருந்தது. தற்போது காய்கறி பழங்கள் ஏற்றுமதி 9 சதவீதம் அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:https://pib.gov.in/PressReleasePage.aspx?PRID=1739057
-----
(Visitor Counter : 302
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 198.88 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,30,713 கொவிட் சிகிச்சை பெறுபவர்கள் எண்ணிக்கை 0.30 சதவீதமாக உள்ளது.
குணமடைந்தோர் விகிதம் தற்போது 98.50 சதவீதம்
கடந்த 24 மணி நேரத்தில் 14,629 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,29,83,162 என அதிகரித்துள்ளது.
கடந்த 24 மணி நேரத்தில் 16,678 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 5.99 சதவீதம் ஆகும்
வாராந்திர பாதிப்பு விகிதம் 4.18 சதவீதம் ஆகும்
இதுவரை மொத்தம் 86.68 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,78,266 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1840658
பாதுகாப்பு அமைச்சகம்
இந்திய ஒருங்கிணைந்த சேவை நிறுவனத்தில் ஜெனரல் பிபின் ராவத்தின் சிறப்பு நினைவு இருக்கை அமைக்கப்பட்டுள்ளது
பாதுகாப்புப் படைகளின் மறைந்த தலைமைத் தளபதி ஜெனரல் பிபின் ராவத்தின் 65-வது பிறந்த தினத்தை முன்னிட்டு, அவரது நினைவாக யுனைடெட் சர்வீஸ் இன்ஸ்டிடியூஷன் ஆஃப் இந்தியா  நிறுவனத்தில் சிறப்பு இருக்கையை இந்திய ராணுவம் அர்ப்பணித்துள்ளது.
15 மார்ச் 2022 அன்று சவுத் பிளாக்கில் ஏற்பாடு செய்யப்பட்ட விழாவில் இராணுவத் தலைமைத் தளபதியும், அதிகாரப்பூர்வ தலைவருமான ஜெனரல் எம்.எம்.நரவானே இதற்கான முறையான அறிவிப்பை வெளியிட்டார்.முப்படைகளின் உயர் அதிகாரிகள் இந்நிகழ்ச்சியில் கலந்து கொண்டனர். 5 லட்ச ரூபாய்க்கான காசோலை மேஜர் ஜெனரல் பி.கே. ஷர்மா , இந்திய ஒருங்கிணைந்த சேவை நிறுவனத்தின் இயக்குனர், அவர்களிடம் ஒப்படைக்கப்பட்டது. இந்தத் தொகை பரிந்துரைக்கப்பட்டவருக்கு கெளரவ முறையில் வழங்கப்படும்.
இந்திய முதல் பாதுகாப்புப் படைகளின் முதல் தலைமைத் தளபதியாகவும், இந்திய ராணுவத்தின் 27-வது தலைவராகவும் பணியாற்றி மறைந்த ஜெனரல் பிபின் ராவத் ஒரு சிறந்த நிபுணராகவும், இந்திய ராணுவத்தில் மிகத் தீவிரமான மாற்றங்களை வழி நடத்தும் பணியில் இருந்தார். ஜெனரல் பிபின் ராவத் நினைவு சிறப்பு இருக்கை, கூட்டு மற்றும் ஒருங்கிணைப்பு துறையில் கவனம் செலுத்தும். ஜெனரல் பிபின் ராவத்தின் சாதுர்யமிக்க தலைமைத்துவத்திற்கும், தொழில் நிபுணத்துவத்திற்கும் உரிய மரியாதையை அளிக்கும் வகையில் இந்த இருக்கை ஏற்படுத்தப்பட்டுள்ளது.
இந்நிகழ்ச்சியில் உரையாற்றிய இராணுவத் தலைமை தளபதி, ஜெனரல் ராவத் போர்த்திறன் சார்ந்த சிந்தனைகளில் ஆர்வமுள்ளவர் என்றும், பல்வேறு சிந்தனைக் குழுக்களின் செயல்பாடுகளில் கணிசமான நேரத்தையும் ஆற்றலையும் முதலீடு செய்ததாகவும், அதனால், அவரது 65வது பிறந்த நாள், அறிவுசார் நிறுவனங்களுடனான சேவைகளின் பிணைப்பை வலுப்படுத்த ஒரு சிறந்த தருணமாக அமைந்தது என்றும் கூறினார். மூன்று சேவைகளின் படைவீரர்கள் மற்றும் தேசிய பாதுகாப்புத் துறையில் நிபுணத்துவம் பெற்ற குடிமக்கள் ஆகியோருக்கு இந்த இருக்கை பயனளிக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1806108
கப்பல் போக்குவரத்து அமைச்சகம்
கோவிட்-19 தொற்றை எதிர்கொள்வதற்காக துறைமுகங்கள் தொடர்புடையோரிடம் திரு. மன்சுக் மாண்டவியா காணொலி காட்சி மூலம் உரையாடல்
கோவிட்-19 மற்றும் நாட்டில் அமல்படுத்தப்பட்டுள்ள பொது முடக்கத்தின் காரணமாக துறைமுக செயல்பாடுகளில் ஏற்பட்டுள்ள சவால்கள் மற்றும் சிக்கல்களை மதிப்பிடுவதற்கு, துறைமுகங்கள் தொடர்புடையோரிடம் காணொலி காட்சி மூலம் கப்பல் போக்குவரத்து அமைச்சர்  திரு. மன்சுக் மாண்டவியா உரையாடினார்.
இந்த வரலாறு காணாத நெருக்கடியின் போது தொடர்புடைய அனைவரின் ஆதரவையும் திரு. மன்சுக் மாண்டவியா வேண்டினார். நாட்டின் விநியோக சங்கிலி சீராக செயல்படுவதற்கு, இந்த நெருக்கடியைத் துறைமுகங்கள் மற்றும் அவற்றின் செயல்பாடுகளுக்கு வாய்ப்பாக மாற்ற அனைவரின் ஒருங்கிணைந்த முயற்சிகளை அவர் கோரினார்.
அதிக துறைமுக செயல்பாட்டு செலவு, துறைமுக நெருக்கடி, தொழிலாளர்கள் பற்றாக்குறை, தொழிலாளர்கள் மற்றும் சரக்கு வண்டி ஓட்டுனர்களின் போக்குவரத்து, விநியோக சங்கிலி தொடர் நிர்வாகம் மற்றும் பொது முடக்கத்தால் ஏற்பட்டுள்ள இதர சிரமங்களை பிரதிநிதிகள் எழுப்பினர்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 133-வது நாள் - 20.86 கோடிக்கும் அதிகமான டோஸ்கள் இதுவரை வழங்கப்பட்டுள்ளன
நாட்டில் இதுவரை வழங்கப்பட்டுள்ள கொவிட்-19 தடுப்பு மருந்து டோஸ்களின் எண்ணிக்கை 20.86 கோடியை  கடந்துள்ளதாக இன்று மாலை 7 மணி அளவில் வெளியான தற்காலிக அறிக்கை தெரிவிக்கிறது.
18 முதல் 44 வயதுடைய 13,36,309 பயனாளிகள் தங்களது முதல் டோஸ் தடுப்பூசியை இன்று செலுத்திக் கொண்டனர். இதே வயதில் உள்ள 275 நபர்கள் இரண்டாம் டோஸ் தடுப்பு மருந்தை பெற்றனர்.
தடுப்பூசி வழங்கல் நடவடிக்கையின் மூன்றாவது கட்டம்
தொடங்கியதில் இருந்து நாடு முழுவதும் உள்ள 37 மாநிலங்கள் மற்றும் யூனியன் பிரதேசங்களில் இருக்கும் 1,66,47,122 பயனாளிகளுக்கு தடுப்பு மருந்து வழங்கப்பட்டுள்ளது.
18 முதல் 44 வயதுடைய பயனாளிகளில் 10 லட்சத்திற்கும் அதிகமானோருக்கு பிகார், குஜராத், மத்தியப் பிரதேசம், ராஜஸ்தான் மற்றும் உத்தரப் பிரதேசம் ஆகிய மாநிலங்கள் தடுப்பு மருந்தை வழங்கியுள்ளன.
தமிழ்நாட்டில் மட்டும் 18 முதல் 44 வயது வரை உள்ள மக்களில், 8,81,468 பேருக்கு இதுவரை தடுப்பூசி செலுத்தப்பட்டுள்ளது. புதுச்சேரியில் வசிக்கும் 18 முதல் 44 வயது வரை உள்ள மக்களில், 14,936 பேருக்கு இதுவரை தடுப்பூசி செலுத்தப்பட்டுள்ளது.
தடுப்பு மருந்து வழங்கும் நடவடிக்கையின் 133-வது நாளான இன்று, மொத்தம் 28,07,411 டோஸ்கள் வழங்கப்பட்டன. இதில் 25,99,754 பயனாளிகள் முதல் டோசையும், 2,07,657 பயனாளிகள் இரண்டாவது டோசையும் பெற்றுக்கொண்டதாக தற்காலிக தகவல்கள் தெரிவிக்கின்றன. இறுதி அறிக்கைகள் இன்று பின்னிரவு நிறைவு செய்யப்படும்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொவிட் தடுப்பூசி எண்ணிக்கையில் மைல்கல் : 48 கோடியைக் கடந்தது
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை, நேற்று 48 கோடியைக் கடந்துள்ளது. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 56,83,682 முகாம்களில் 48,52,86,570 தடுப்பூசிகள் போடப்பட்டுள்ளன. கடந்த 24 மணி நேரத்தில் 62,53,741 தடுப்பூசிகள் செலுத்தப்பட்டுள்ளன.
நம் நாட்டில் இதுவரை மொத்தம் 3,09,33,022 பேர் கொவிட் தொற்றிலிருந்து குணமடைந்துள்ளனர். கடந்த 24 மணி நேரத்தில் 36,668 பேர் குணமடைந்தனர். இதன் மூலம் குணமடைந்தவர்களின் விழுக்காடு 97.37 சதவீதமாக அதிகரித்துள்ளது.
கடந்த 24 மணி நேரத்தில் 42,625 பேர் தொற்றுக்கு ஆளாகியுள்ளனர்.
தொடர்ந்து 38 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 4,10,353 ஆக உள்ளது. இது, நாட்டின் மொத்த பாதிப்பில் 1.29 சதவீதமாகும்.
கடந்த 24 மணி நேரத்தில் 18,47,518 பரிசோதனைகளும், இந்தியாவில் இதுவரை மொத்தம் 47,31,42,307 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.36 சதவீதமாகவும், தினசரி தொற்று உறுதி விகிதம் 2.31 சதவீதமாகவும் இன்று பதிவாகியுள்ளது. தொடர்ந்து 58 நாட்களாக இந்த எண்ணிக்கை ஐந்து சதவீதத்திற்குக் குறைவாக ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1742117
சிறுபான்மையினர் நலன் அமைச்சகம்
சிறுபான்மையின சமூகத்தைச்சேர்ந்த பெண்களுக்கான திறன் மேம்பாடு
சிறுபான்மையின விவகாரங்களுக்கான மத்திய அமைச்சகம், குறிப்பாக சிறுபான்மையின சமூகத்தினரின் நலனை கருத்தில் கொண்டு பல்வேறு திறன் மேம்பாட்டுத் திட்டங்களை செயல்படுத்தி வருகிறது. இதில் கற்றல் மற்றும் ஈட்டுதல் , உஸ்தாத், சிறுபான்மையினர் இளைஞர் திறன் அளிப்புத்திட்டம்  ஆகிய திட்டங்கள் வாயிலாக பட்டியலிடப்பட்ட 6 சிறுபான்மையின சமூகத்தைச் சேர்ந்த பெண்களுக்கான திறன் மேம்பாட்டு பயிற்சிகளை வழங்குகிறது. இந்தத் திட்டங்களில் குறைந்தபட்சம் 30 சதவீத இடங்கள் பெண்களுக்காக ஒதுக்கப்படுகிறது.
2019-20 முதல் 2022-23 வரையிலான காலகட்டத்தில் திறன் மேம்பாட்டிற்காக ரூ.1,251.5 கோடி நிதி ஒதுக்கப்பட்டுள்ளது. இதில் இதுவரை ரூ. 1,028.81 கோடி நிதி செலவிடப்பட்டுள்ளது.
மேலே குறிப்பிடப்பட்ட சிறுபான்மையினருக்கான திட்டங்கள் அனைத்தும் 2022-23-ம் நிதியாண்டு பிஎம் விகாஸ் என்ற பெயரிலான ஒருங்கிணைந்தத் திட்டத்தின் கீழ் செயல்படுத்தப்படுகிறது.
மாநிலங்களவையில் எழுப்பப்பட்ட கேள்விக்கு மத்திய சிறுபான்மையின விவகாரங்கள் துறை அமைச்சர் திருமதி ஸ்மிருதி ஸூபின் இரானி இன்று எழுத்துப்பூர்வமாக அளித்த பதிலில் இதனை தெரிவித்தார்.
வணிகம் மற்றும் தொழில்துறை அமைச்சகம்
மருந்தாளுமைத் தொழில்துறையினர் மற்றும் சங்கங்களுடன் திரு.பியூஷ் கோயல் கலந்துரையாடல்.
மருந்தாளுமைத் தொழில்துறையினர், மருந்தாளுநர் சங்கங்களின் பிரதிநிதிகள் ஆகியோருடன் காணொளி மாநாடு மூலமாக மத்திய வர்த்தக மற்றும் தொழில்துறை அமைச்சர் திரு பியூஷ் கோயல் இன்று கலந்துரையாடினார். மத்திய இணை அமைச்சர்கள் திரு எச் எஸ் பூரி, திரு சோம் பிரகாஷ்; வர்த்தகத்துறை, மருந்தாளுமைத் துறை ஆகியவற்றின் செயலர்கள்; வர்த்தகம், மருந்தாளுமை, சுகாதாரம் ஆகிய துறைகளின் அதிகாரிகள் ஆகியோர் கூட்டத்தில் பங்கேற்றனர்.
கோவிட்-19 நெருக்கடி காலத்தின் போது சூழலுக்கு ஏற்றவாறு செயலாற்றி இந்தியாவிற்குப் பெருமை தேடித் தந்துள்ளதாக, மருந்தாளுமைத் தொழில் துறையினருக்கு திரு. கோயல் பாராட்டு தெரிவித்தார். கடந்த 2 மாதங்களில் 120க்கும் மேற்பட்ட நாடுகளுக்கு அத்தியாவசிய மருந்துப் பொருள்கள் இந்தியாவிலிருந்து அனுப்பப்பட்டதால் இந்தியா “உலகின் மருந்தகம்” ஆக அங்கீகரிக்கப்படுகிறது என்று அவர் கூறினார். இதில் 40 நாடுகளுக்கு மருந்துகள் கட்டணம் இல்லாமல், கொடையாக வழங்கப்பட்டன. கோவிட் காலத்தின்போது DGFT, MEA, சுகாதாரம், பணியாளர் நலத்துறை ஆகிய துறைகள்/அமைச்சக அதிகாரிகள் இரவு பகலாக பணிபுரிந்து ஏற்றுமதி செய்யப்பட வேண்டிய சரக்குகள் அனைத்தும் உரிய நேரத்தில் சென்றடைந்தனவா என்பதை கண்காணித்துப் பணிபுரிந்தனர் என்று கூறினார். இந்தியாவின் செய்கையை உலகமே பாராட்டுகிறது. இந்தியா மீதான நல்லெண்ணத்தையும், நன்மதிப்பையும் இது பன்மடங்கு அதிகரித்துள்ளது. இந்தியாவில் தேவையான அளவு உற்பத்தித்திறன் உள்ளது என்றும், HCQ , PCM போன்ற மருந்துகள், உள்நாட்டின் தேவைகள் என்று மதிப்பிடப்பட்டுள்ளதன் அளவிற்கும் அதிகமாக போதுமான அளவு இருப்பில் உள்ளது என்றும் அவர் கூறினார். மருந்துகள் ஏற்றுமதி மீதான கட்டுப்பாடுகளை விதிப்பது மருந்துகள் தேவைப்படும் அனைத்து நாடுகளுக்கும் அவை கிடைக்கச் செய்யவேண்டும்; முறையற்ற லாபத்திற்காக நேர்மையற்ற எவரும் மருந்துப்பொருள்களை மதிப்பிடக்கூடாது என்பதை உறுதிப்படுத்துவதற்காகவே என்றும், அவர் கூறினார்.
இந்த காலகட்டத்தில் நாட்டில் எந்தவிதமான மருந்துகள் பற்றாக்குறையும் ஏற்படக்கூடாது என்பதை உறுதிப்படுத்துவதற்காக மருந்தாளுமைத் துறை மிகச் சிறப்பாக செயலாற்றி இருப்பதற்காக அவர்கள் அமைச்சரின் பாராட்டுக்களைப் பெற்றனர். .
------
(Visitor Counter : 118
பிரதமர் அலுவலகம்
மணிப்பூர் மற்றும் அசாம் மாநிலத்திற்கு பிரதமர் ஜனவரி 4, 2019 அன்று பயணம்
இம்பாலில் பல்வேறு வளர்ச்சி திட்டங்களை தொடங்கிவைத்து அடிக்கல் நாட்ட உள்ளார்.
மணிப்பூர் மற்றும் அசாம் மாநிலத்திற்கு பிரதமர் திரு. நரேந்திர மோடி ஜனவரி 4, 2019 அன்று பயணம் மேற்கொள்கிறார்.
அவர், மணிப்பூரில் பல்வேறு வளர்ச்சி திட்டங்களுக்கு அடிக்கல் நாட்டி தொடங்கிவைக்கிறார். மொறேயில் ஒருங்கிணைந்த சோதனை சாவடி, சவோம்பங்கில் இந்திய உணவு கழகத்தின் உணவு சேமிப்பு கிடங்கு, தோளைதாபி குறுக்கு அணைத் திட்டம், தங்கல்சுருகண்டில் சுற்றுச்சூழல் சார்ந்த சுற்றுலா வளாகம் மற்றும் பல்வேறு நீர் விநியோகத் திட்டங்களை தொடக்கிவைக்கும் வகையில் பிரதமர் கல்வெட்டினைத் திறந்து வைக்கிறார்.
சில்சார்-இம்பால் இடையேயான 400 கிலோ வாட் திறன் கொண்ட இரட்டை முனை மின் சுற்றுப் பாதையை பிரதமர் நாட்டுக்கு அர்ப்பணிப்பார்.
இம்பால் தனமஞ்சுரி பல்கலைக்கழகங்கத்தின் உட்கட்டமைப்பு மேம்பாடு, விளையாட்டு திடல்கள் போன்ற திட்டங்களுக்கு பிரதமர் அடிக்கல் நாட்டுவார். பிறகு, கிழக்கு இம்பால் மாவட்டத்தில் உள்ள ஹப்தாகங்ஜேபுங்கில் பொதுமக்களிடம் உரையாற்றுகிறார்.
அசாம் மாநிலம் சில்சாரில் உள்ள ராம்நகரில் பொதுமக்கள் பேரணியில் பிரதமர் உரையாற்றுகிறார்.